# LIETUVOS RESPUBLIKOS AMBASADA PRANCŪZIJOS RESPUBLIKOJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

2024- balandžio 30 d.

 (Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| **Lietuvos eksportuotojams aktuali informacija** |
| 2024-04-03 | Renault veut révolutionner la livraison urbaine avec l'aide de Volvo et CMA CGM"Renault" nori iš esmės pakeisti krovinių pristatymą miestuose- FR automobilių gamintoja suvienijo jėgas su sunkvežimių gamintoja "Volvo Group" ir FR logistikos bendrove "CMA CGM", kad sukurtų 100 proc. elektra varomą sunkvežimį. Naujosios kartos komercinių transporto priemonių gamybai pasirinkta Renault Sandovilio gamykla, o už šių transporto priemonių projektavimui įkurta bendra grupė "Flexis". Švedijos sunkvežimių gamintojui "Volvo Group" priklausys 45 proc. "Flexis" akcijų, 50 proc. akcijų priklausys "Renault". Per ateinančius dvejus metus abi grupės investuos po 300 mln. eurų. CMA CGM savo ruožtu valdys 10 proc. kapitalo ir įneš 120 mln. eurų įnašą. Pasak jos vadovo Rodolphe'o Saadé, ši logistikos grupė taip pat turėtų būti viena pirmųjų naudotojų, turinti 1 500 mikroautobusų parką. | https://www.lesechos.fr/industrie-services/automobile/renault-veut-revolutionner-la-livraison-urbaine-avec-laide-de-volvo-et-cma-cgm-2086597 | Prancūzai ir švedai kuria naujos kartos elektrinį sunkvežimį |
| 2024-04-11 | Balandžio 11 d. lankydamasis Beržerake (Dordonėje,) kur inauguravo naujos "Eurenco" parako miltelių gamyklos statybą, Prancūzijos prezidentas siekė nuraminti gamintojus dėl ginklų užsakymų . "Pradėjome ilgalaikį geopolitinių ir geostrateginių pokyčių procesą, kuriame gynybos pramonei teks vis didesnis vaidmuo", - sakė valstybės vadovas, dalyvaujant gynybos pramonės atstovams, kuriuos paragino paspartinti perėjimą prie "karo ekonomikos", kad ir toliau aktyviai remtų Ukrainą prieš Rusiją. Prezidentas taip pat garantavo, kad karinio programavimo įstatymas, kuriame numatytas nuolatinis finansavimo didinimas 2024-2030 m., nebus keičiamas dėl taupymo, susijusiu su šalies didžiuliu biudžeto deficitu, kurį vyriausybė ieško kaip sumažinti. Makrono nuomone, "pastangos", kurias reikia dėti, yra "neatidėliotinos, turime veikti greitai, stipriai, masiškai, bet kartu ir tvariai". "Pasaulis, apie kurį kalbame, nesibaigs, jei karas baigsis rytoj, nes Rusijoje vyksta masinis perginklavimas [...] ir nes matote, kad visoje Europoje didėja karinės išlaidos ir užsakymai", - tvirtino jis. Naujoji "Eurenco", pirmaujančios Europoje parako ir sprogmenų gamintojos, parako gamykla turėtų atsidaryti 2025 m. pradžioje . Planuojama, kad ji gamins 1 200 tonų parako miltelių per metus. | https://www.lesechos.fr/industrie-services/air-defense/defense-macron-cherche-a-rassurer-les-industriels-sur-le-budget-militaire-de-la-france-2088424 | Gynybos pramonė |
| 2024-04-17 | Nepaisant sulėtėjusios infliacijos, nereikėtų tikėtis, kad per olimpines žaidynes prancūzai ir turistai ims masiškai apsipirkinėti. Balandžio 17 d. paskelbtame tyrime specializuota konsultacinė bendrovė "NielsenIQ" prognozuoja "ribotą poveikį bendram masiniam vartojimui" Prancūzijoje. Kita vertus, dėl žaidynių tam tikrų maisto produktų pardavimai gali išaugti, pvz., alus, kurio pardavimo apimtys parduotuvėse gali šoktelėti nuo 10 iki 20 %, picos (nuo +5 iki +10 %), negazuoti vaisių gėrimai (nuo +10 iki +15 %) ir gazuoti gėrimai (nuo +5 iki +10 %), taip pat pikantiški aperityvai (nuo +8 iki +12 %). Taqčiau esant palankiems orams renginio metu, orų poveikis gali suteikti reikšmingą augimo perteklių - nuo +0,5 iki +1 punkto papildomo maisto produktų kategorijų apimties augimo", - nurodo institutas. Nors vartojimo poveikis nacionaliniu lygmeniu greičiausiai bus nedidelis, tikimasi, kad jis bus didesnis priimančiuose miestuose, ypač Paryžiuje ir Île-de-France regione. Be to , olimpinių žaidynių poveikis bus naudingas ne tik prekybos centrams- naudos turės ir kavinės, viešbučiai ir restoranai, ypač Paryžiuje. Juo labiau kad 24 % renginių vyks valgymo laiku, o tai turėtų paskatinti žmones dalytis šiomis akimirkomis baruose, braserijose ar kitose užeigose. | https://www.lefigaro.fr/conso/les-jeux-olympiques-ne-devraient-pas-faire-exploser-la-consommation-sauf-celle-de-biere-et-de-pizzas-20240417 | Olimpinės žaidynės- tikimąsi saikingo vartojimo padidėjimo |
| 2024-04-22 | Verslo dienraštis „Les Echos“ skyrė daug vietos ES audito rūmų paskelbtoms išvadoms dėl terminių automobilių pardavimo uždraudimo 2035 m. Ši tema labai aktuali Prancūzijai- trečiajai automobilių gamintojai Europoje, juolab, kad gamintojai jau anksčiau išreiškė savo abejones dėl šio projekto igyvendinimo . Balandžio 22 d. ES Audito rūmai pateikė kelių per pastaruosius dvejus metus atliktų tyrimų, kuriose visais aspektais išnagrinėjo šio projekto įgyvendinamumą, išvadas. Ir šiš pribloškiančių išvadų esmė- palaipsniui atsisakant naujų vidaus degimo varikliu varomų automobilių "kyla pavojus, kad bus pažeista ES pramonės politika ir ekonominis suverenitetas, be to, susiduriama su socialinio ir finansinio priimtinumo plačiajai visuomenei problemomis". Es Audito rūmai nurodo, kad vidaus degimo varikliais varomų automobilių išnykimas savo ruožtu reiškia, kad visuomenė masiškai pradės naudoti elektrines transporto priemones. Tačiau Audito Rūmai mano, kad tai mažai tikėtina, atsižvelgiant į kainą, kurią turės sumokėti pramonė ir vartotojai. Jie taip pat apgailestauja, kad Europos akumuliatorių pramonė atsilieka nuo savo konkurentų, visų pirma nuo rinkoje dominuojančios Kinijos, ir atkreipia dėmesį į pernelyg didelę priklausomybę nuo žaliavų importo iš trečiųjų šalių. Be to, ES nėra teisingame kelyje, kai kalbama apie įkrovimo stotelių įrengimą: Europos teritorijoje jos diegiamos labai netolygiai. Numatyta, kad po dvejų metų Europos Komisija iš naujo įvertins padėtį. Prireikus Komisija galėtų pakeisti draudimo parduoti vidaus degimo varikliais varomus automobilius grafiką. Atrodo, kad Audito Rūmai siūlo Komisijai taip ir padaryti. Neseniai paskelbtoje ataskaitoje apie akumuliatorius Audito Rūmai rašė, kad arba ES nepasieks 2035 m. tikslo, arba jį pasieks tik importuodama automobilius iš Kinijos ir (arba) Jungtinių Amerikos Valstijų... bet daugiausia iš Kinijos. | <https://www.lesechos.fr/industrie-services/automobile/voiture-electrique-a-bruxelles-les-voyants-passent-au-rouge-les-uns-apres-les-autres-2090359#utm_source=newsletter&utm_medium=email&utm_email_type=retention&utm_campaign=lec_zoom_des_echos&utm_email_send_date=20240423> | Automobilių pramonė: terminių automobilių paradvimų uždraudimo perspektyva |
| **Investicijoms pritraukti į Lietuvą aktuali informacija** |
|  |  |  |  |
| **Lietuvos verslo plėtrai aktuali informacija** |
| 2024-04-10 | Ekologinių permainų ministerija sudarė sąrašą didelių nacionalinių ir Europos pramonės projektų, kuriems nebus taikoma (angl. Zero Net Artificialization) politika, kuria siekiama apriboti žemių užstatymą. Šiame sąraše jau yra beveik 11 900 hektarų, tačiau ministras Christophe Béchu nurodo, kad jis gali viršyti šiems projektams skirtą 12 500 hektarų plotą. Įstatymu siekiama 2021-2031 m. perpus sumažinti naujų dirbtinių paviršių plotų skaičių, numatant konkrečius asignavimus dideliems projektams. Pagal 167 atrinktus projektus bus sutvarkyta 11 900 hektarų, įskaitant tokius prieštaringai vertinamus projektus kaip Liono-Turino geležinkelis ir "Airbus" gamyklos netoli Tulūzos. Nepaisant susirūpinimo dėl žemės prieinamumo, ministras pabrėžia pramonės atgaivinimo poreikį tiek ekonomikai, tiek ekologijai, kartu pripažindamas dirbtinimo ribojimo svarbą siekiant išsaugoti biologinę įvairovę ir kovoti su klimato kaita. | [Tous les projets industriels échappent au zéro artificialisation nette des sols | Les Echos](https://www.lesechos.fr/politique-societe/societe/exclusif-tous-les-projets-industriels-echappent-au-zero-artificialisation-nette-des-sols-2088130) | Siekis suderinti ekonominę plėtrą ir aplinkos išsaugojimą |
| 2024-04-12 | Prancūzija susiduria su sunkumais statybų sektoriuje, kurie daro neigiamą poveikį jos ekonomikos augimui. Dėl aukštų palūkanų normų 2023 m. statybų veikla sumažės 2 proc. Šią padėtį dar labiau pablogino namų ūkių investicijų mažėjimas, kuris per pastaruosius dvejus metus sumažėjo 0,5 procentinio punkto BVP ir, kaip manoma, 2024 m. toliau darys įtaką ekonomikai.2023 m. buvo pradėta statyti tik 280 tūkst. iš 355 tūkst. leistų statyti būstų, t. y. atitinkamai 19 % ir 25 % sumažėjimas. Tai beprecedentis atvejis nuo būsto statybos stebėjimo pradžios. Sumažėjo ir namų ūkių, ir verslo investicijos - 2023 m. atitinkamai daugiau kaip 5 % ir 3,7 %.Nepaisant pirminės ir antrinės statybų veiklos diferenciacijos, palyginti stabilios renovacijos veiklos, statybų rinka susiduria su niūriomis veiklos perspektyvomis - prognozės rodo, kad 2024 m. pirmąjį ketvirtį jos sumažės 0,6 %, o antrą ketvirtį - 0,2 %.Šie iššūkiai daro didelį poveikį Prancūzijos ekonomikai, nes statybos sektorius sudaro beveik 6 % BVP. Namų ūkių investicijų mažėjimas jau kainavo 0,3 procentinio punkto augimo 2023 m. ir gali toliau daryti įtaką BVP - 0,22 procentinio punkto šiais metais.Verslo nesėkmių statybos sektoriuje taip pat padaugėjo: 2023 m. nekilnojamojo turto sektoriuje - 40 proc., o statybų sektoriuje - beveik 21 proc. 2024 m. nemokumo rodikliai išlieka aukšti - atitinkamai 44 % ir 34 %. Sektoriaus dalyviai tikisi Europos Centrinio Banko įsikišimo ir nuo birželio mėn. sumažintų palūkanų normas, kad būtų skatinama statybų veikla ir palaikomas ekonomikos augimas. | [Les difficultés de la construction pèsent sur la croissance en France | Les Echos](https://www.lesechos.fr/economie-france/conjoncture/les-difficultes-de-la-construction-pesent-sur-la-croissance-en-france-2088465) | Sunkumai statybų sektoriuje  |
| 2024-04-12 | Pagal "Battena" programą Naujosios Akvitanijos regionas parengė 200 mokymo kursų, kuriais siekiama apmokyti 35 000 žmonių baterijų pramonei. Projekto, kuriam numatoma skirti 20 mln. eurų, pusę jo vertės finansuojama iš investicinės programos „France 2030“, o Naujosios Akvitanijos regionas investuoja 1,8 mln. eurų į techninių centrų įrengimą vidurinėse mokyklose."Tai ekologinio perėjimo, suverenumo, darbo vietų kūrimo ir reindustrializacijos klausimas", - aiškina regiono prezidentas Alainas Rousset. Mokymo kursų organizavimas yra labai teigiamas dalykas, tačiau juos reikia užpildyti. Pagrindinis iššūkis - padaryti šiuos kursus patrauklius", - tvirtina regiono valdžios atstovai. Pramonininkai yra labai suinteresuoti. "Naujojoje Akvitanijoje jau turime 1 000 žmonių, tačiau didžioji dalis darbo vietų dabar yra gigafabrikuose, pavyzdžiui, Lenso gamykloje, kurioje bus įdarbinta 2 000 žmonių. Gali būti, kad Naujojoje Akvitanijoje apmokyti darbuotojai prisijungs prie šios būsimos gamyklos", - aiškina ACC generalinis sekretorius Matthieu Hubertas. | https://www.lesechos.fr/industrie-services/automobile/former-35000-personnes-pour-la-filiere-batteries-letonnant-pari-de-la-region-nouvelle-aquitaine-2088469 | Apmokomi nauji specialistai baterijų fabrikams |
| 2024-04-22 | Mūšio lauko Ukrainoje "dronavimas" užklupo Prancūzijos kariuomenę nepasiruošusią- jos apsirūpinimas dronais gerokai atsilieka. Pramonės atstovai ragina sudaryti naują paktą su Karinių pajėgų ministerija, kad ginklų programų vykdymas būtų pritaikytas apsirūpinimui dronais ir užtikrintas solidžios pramonės atsiradimas. Prancūzijoje labai mažų ir mažų bepiločių orlaivių gamintojai tebėra startuoliai arba MVĮ. Keturių pagrindinių tiekėjų ginkluotosioms pajėgoms (Parrot, Thales, Survey Copter iš Airbus grupės ir Delair) apyvarta šiame sektoriuje neviršija 30 mln. eurų. Kelių dalyvių, tokių kaip Elistair ir Novadem, apyvarta siekia 5-10 mln. eurų, o maždaug dvidešimties apyvarta neviršija 1 mln. eurų. Kinijos DJI, kurios civiliniai bepiločiai orlaiviai dabar visame pasaulyje naudojami kariniams tikslams, mažų karinių dronų ir nuotoliniu būdu valdomos amunicijos rinkoje dominuoja izraeliečiai ("Elbit", "Aeronautics") ir amerikiečiai ("AeroVironment", "Skydio", "Teledyne Flir"). Europoje kelios bendrovės - Quantum-Systems Vokietijoje, Tekever Portugalijoje, Schiebel Austrijoje ir Edge Autonomy Latvijoje - sugeba pasiekti 30-50 mln. eurų metinę apyvartą. Kaip teigiama ką tik Gicat (Prancūzijos gynybos pramonininkų susivienijimas) ir Prancūzijos dronų pramonės asociacijos ADIF paskelbtoje ataskaitoje apie bepiločius orlaivius, Prancūzijoje pasiūla yra fragmentiška. Profesionalai ragina Gynybos ministeriją atsibusti ir nepamiršti gynybos technologijų segmento - bepiločių orlaivių ir nuotoliniu būdu valdomų šaudmenų, sveriančių mažiau nei 150 kg, - kurio svarba ateityje tik didės. "Pramonė turi pakankamai technologijų, kad savo ištekliais sukurtų gatavus produktus ir sukurtų Prancūzijos dronų pramonę", - sako Bastienas Mancini, Aidf prezidentas ir „Delair“ vadovas. Tačiau pramoninkai nori, kad ministerija ir pramonė sudarytų gynybinių dronų paktą, t.y. kad būtų užtikrintas bendradrabiavimas tarp vyriausybinių subjektų ir gamintojų. Ataskaitoje taip pat pažymima, kad dabartinės Prancūzijos pajėgos nebūtų pajėgios lauke susidurti su priešininku, turinčiu tokią taktinių bepiločių orlaivių ir nuotoliniu būdu valdomų šaudmenų naudojimo patirtį kaip Ukrainos kariuomenė. Prancūzijos kariuomenė tik praėjusių metų pabaigoje priėmė naują bepiločių orlaivių naudojimo doktriną ir turi dėti daug pastangų, kad apmokytų lengvųjų bepiločių orlaivių operatorius. Daugelis karininkų pripažįsta, kad turi įvykti kultūrinė revoliucija. | <https://www.lesechos.fr/industrie-services/air-defense/drones-une-urgente-revolution-culturelle-dans-les-armees-francaises-2090165> | Gynybos pramonė. Dronai |
| 2024-04-25 | 2020 m. paskelbtoje Prancūzijos vandenilio strategijoje pastebimi tam tikri skirtumai nuo kaimyninių Europos šalių. Nyderlandai ir Vokietija daugiausia dėmesio skyrė vandenilio transportavimo klausimui, taip įsijungiant į tarptautinę rinką, o tuo tarpu Prancūzija primygtinai reikalavo vietinės ekologiško vandenilio ir elektrolizerių gamybos, siekdama nepriklausomybės dekarbonizuojant savo pramonę ir transportą. Tačiau dabar Prancūzijoje, kaip ir visoje Europoje, tarpusavio priklausomybės ir būtinybės užsitikrinti pasirūpinimą energija karo Ukrainoje kontekste, tapo perspektyvu vystyti infrastruktūrą, leidžiančią nuolat tiekti didelius kiekius vandenilio. Šiuo metu Prancūzijoje yra numatyta nuo 1 500 iki 2 000 km ilgio vandenilio vamzdynų projektų. Svarbiausias iš jų - BarMar projektas, jungiantis Barseloną su Marseliu ir esantis platesnės programos H2med, jungiančios Portugaliją, Ispaniją, Prancūziją ir Vokietiją, dalis. "BarMar" atkarpą, kurią remia "Enagas" (Ispanija), REN (Portugalija), "Teréga" ir "GRTgaz" (Prancūzija), sudarys daugiau kaip 400 km povandeninių vamzdžių, iš kurių kai kurie gali būti nutiesti 2 000 m gylyje, o numatoma projekto vertė - 2,5 mlrd. eurų. Visas H2med tinklas turėtų pradėti veikti 2030 m., o jo pajėgumai sieks 2 mln. tonų vandenilio ir iki tos datos patenkins 10 proc. žemyno poreikių. 2023 m. pabaigoje Europos Sąjunga šį projektą atrinko kaip vieną iš 166 tarpvalstybinių energetikos projektų, taip atverdama duris į gyvybiškai svarbų Europos finansavimą. Pirmieji preliminarūs tyrimai pradėti 2024 m. vasario mėn. Pagal Europos vandenilio magistralės iniciatyvą Prancūzijoje iš viso nustatyta 4 400 km potencialių vandenilio vamzdynų, iš kurių bent 50 % bus nutiesti buvusiais dujotiekių tinklais, taip sumažinant šių vamzdynų poveikį žemei. Visi šie vamzdynai sujungs gamybos ir saugojimo vietas ir stambius vartotojus, pirmiausia pramonę, o dar tolimesnėje ateityje - oro uostus - dar vieną pavyzdį struktūrų, kurios negali sau leisti nutraukti tiekimo ir kurioms vandenilio vamzdynai yra būtini. | <https://www.lesechos.fr/weekend/planete/hydrogene-ces-gazoducs-dun-nouveau-genre-qui-vont-traverser-la-france-2091223> | Vandenilis: transportavimo tinklai |
| **Lietuvos turizmo sektoriui aktuali informacija** |
|  |  |  |  |
| **Bendradarbiavimui MTEPI[[1]](#footnote-1) srityse aktuali informacija** |
| 2024-04-09 | Kokį poveikį ekonomikai turės dirbtinis intelektas? Sklinda patys drąsiausi ir migloti skaičiai, akcijų kainos sparčiai kyla, o ažiotažas pasiekė aukščiausią lygį, primenantį 1999-2000 m. interneto burbulą. Goldman Sachs ekonomistai mano, kad generatyvinio dirbtinio intelekto (DI) vystymasis per ateinančius dešimt metų galėtų padidinti darbo našumą JAV maždaug 15 %. "McKinsey" konsultantai mano, kad per ateinantį dešimtmetį dirbtinis intelektas galėtų padidinti išsivysčiusių šalių BVP nuo 1,5 iki 3,4 % per metus. Tuo tarpu Daronas Acemoglu , MIT ekonomikos profesorius nėra toks optimistas. Praėjusią savaitę Briuselyje vykusioje konferencijoje pristatytame straipsnyje ekonomistas rodo, kad dirbtinis intelektas turės įtakos mažiau nei 5 proc. amerikiečių darbuotojų užduočių. Ekonomistas daro išvadą, kad per ateinančius dešimt metų dirbtinio intelekto sukeltas našumo padidėjimas bus tik 0,07 % per metus. Juolab kad, perspėja jis, labai tikėtina, kad šis skaičius pervertintas", ypač dėl neigiamo poveikio, susijusio su kompiuterinių atakų, melagingų naujienų ir kitų dirbtinio intelekto sukeltų manipuliacijų plitimo, dėl kurių atsiras gynybos sąnaudų be jokio susijusio pelno. Šiuo teiginius patvirtina ir FR IT įrangos bendrovės "Thales" generalinio direktoriaus pavaduotojas Europai Marcas Darmonas, kuris teigia , DI "leis kurti atakų scenarijus ir padės įsilaužėliams būti išradingesniems". Todėl galime tikėtis, kad kovos su kibernetiniais nusikaltėliais, dažnai susijusiais su valstybe, kurie naudos dirbtinį intelektą, reikės išleisti daug pinigų. FR ekonomisto ir Prancūzijos konkurencijos tarnybos pirmininko Benoît Coeuré nuomone, taip pat kyla pavojus, kad naujiems DI rinkos dalyviams bus sudarytos tokios didelės kliūtys patekti į rinką, kad tik kelios didžiosios bendrovės bus pakankamai stiprios, kad ryžtųsi įžengti į šią sritį. "Konkurencijos apsauga dirbtinio intelekto srityje gali paspartinti jo diegimą tarp asmenų ir įmonių ir taip sudaryti sąlygas sparčiau plisti našumo augimui", - teigė jis. Europos Komisija pradėjo darbą šiuo klausimu ir birželio pabaigoje pateiks išvadas. | https://www.lesechos.fr/monde/enjeux-internationaux/les-gains-de-productivite-promis-par-lintelligence-artificielle-mis-en-doute-2087857 | Dirbtinis intelektas ir produktyvumas: ekonomistų vertinimai  |
| 2024-04-20 | Prancūzų inžinierius Bertranas Duplatas, užregistravęs maždaug penkiasdešimt patentų, metė naują iššūkį: lokaliai gydyti ligas ir smegenų auglius naudojant raketos formos robotą.Šis robotų inžinierius nenuilstamai dirba kuriant mikrorobotą, galintį judėti smegenyse, atlikti biopsijas ir taikyti gydymą.Robeauté – pažodžiui iššifruojant, - robotų grožis, kuris „geba daryti tai, ko negali žmogus“ – jo startuolis, sukurtas 2017 m.Praėjus septyneriems metams po Robeauté įkūrimo, jo miniatiūrinis 1,8 milimetro skersmens robotas gali pakeisti neurochirurgiją. Šis kelių pakopų profiliuotas ir panašus į raketą „chirurgas“ yra sudarytas iš varymo sistemos, leidžiančios jam patekti į smegenis, navigatoriaus, valdančio judėjimo trajektoriją, ir buvimo padėties nustatymo įrenginio. Jis bus įvedamas į smegenis per maždaug 3–4 milimetrų angą kaukolėje, pro kurią vėliau ir išeis atbuline eiga, po kelionės sraigės greičiu - 3 mm/min.Vis tik paleidimas į rinką neįvyks greitai. Išradėjas B. Duplat reguliavimo klausimais aktyviai bendradarbiauja su Amerikos Maisto ir vaistų administracija. Tikimasi, kad klinikiniai žmonių biopsijų tyrimai prasidės 2025 m. pabaigoje. „Robeauté“ siekia gauti leidimą prekiauti JAV rinkoje 2029 m. JAV, o Europoje nuo 2030 m. | [Bertrand Duplat, l’ingénieur qui veut réparer le cerveau avec son microrobot (lemonde.fr)](https://www.lemonde.fr/sciences/article/2024/04/20/bertrand-duplat-l-ingenieur-qui-veut-reparer-le-cerveau-avec-son-microrobot_6228947_1650684.html) | Inovacija medicinoje -mikrorobotas medicininėms procedūroms smegenyse |
| 2024-04-29 | Prancūzijos taip vadinama „Ekranų komisija“ perspėja apie vaikų „hiper ryšio“ pavojų. Balandžio 30 d. Vyriausybei teikiamoje ekspertizės ataskaitoje visų pirma rekomenduojama uždrausti naudoti ekranus vaikams iki trejų metų ir mobiliuosius telefonus jaunesniems nei 11 metų asmenims.Ataskaitoje, kurią atliko specialiai vyriausybės paskirta ekspertų komisija, perspėjama apie „vaikų patiriamo hiper ryšio tikrovę“ ir „pasekmes jų sveikatai, vystymuisi, ateičiai“. Komisija aiškina, kad ją „paskubino“ „vaikų dėmesio patraukimo strategijos“. „Labai aiškus sutarimas dėl neigiamo tiesioginio ir netiesioginio ekranų poveikio, ypač miegui, sėslaus gyvenimo būdo, skatinančio nutukimą, ar net trumparegystę“, – rašoma komisijos pranešime. | [La « commission écrans » alerte sur les dangers de « l'hyper connexion » des enfants | Les Echos](https://www.lesechos.fr/tech-medias/hightech/la-commission-ecrans-alerte-sur-les-dangers-de-lhyper-connexion-des-enfants-2091989) | Siekiama pažaboti vaikų prieigą prie ekranų |
| **Lietuvos ekonominiam saugumui aktuali informacija**  |
| 2024-04-03 | Prancūzija komentuoja naują ES puolimą, nukreiptą prieš Kinijos subsidijas saulės eneregtikai. ES pradėjo du tyrimus dėl dviejų konsorciumų, kuriuose dalyvauja Kinijos įmonių grupių "Longi" ir "Shanghai Electric" filialai Europoje. Tyrimai pradedami tuo metu, kai Europos saulės energijos gamintojai, tokie kaip Prancūzijos "Systovi" ir Vokietijos "Meyer Burger", jau keletą mėnesių prašo pagalbos, teigdami, kad Kinijos subsidijos žudo jų pramonę. Kiti, pavyzdžiui, Nyderlandų bendrovė "Exasun" ir Austrijos modulių gamintoja "Energetic", kreipėsi dėl bankroto. Ši tema yra jautri- Europa šiuo metu 97 % saulės baterijų importuoja iš Kinijos. Kita vertus, kai kurie saulės energijos pramonės dalyviai perspėjo nekurti prekybos kliūčių su Kinija, baimindamiesi karo, kuris gali pakenkti plokščių montavimui Senajame žemyne, kur gamybos pajėgumai yra riboti.Tai dar vienas pavyzdys, kad ES pastaraisiais mėnesiais vis atidžiau žiūri į Kinijos konkurenciją, tačiau šie tyrimai taip pat atliekami dėl neseniai priimto Europos teisės akto, kuriuo reikalaujama, kad įmonės praneštų Briuseliui apie savo dalyvavimą viešuosiuose konkursuose. | https://www.lesechos.fr/industrie-services/energie-environnement/nouvelle-offensive-de-lue-contre-les-subventions-chinoises-dans-le-solaire-2086599 | Kinijos konkurencija |
| 2024-04-12 | Nepaisant karo Ukrainoje, Prancūzija yra pagrindinė rusiškų dujų importuotoja Europoje. Per pirmuosius tris šių metų mėnesius rusiškų suskystintų gamtinių dujų (SGD) tiekimas į Prancūziją, palyginti su praėjusiais metais, išaugo daugiau nei į bet kurią kitą ES šalį, skelbia "Politico", remdamasis Energetikos ir švaraus oro tyrimų centro (CREA) duomenimis. Iš viso nuo metų pradžios Paryžius Kremliui už tiekiamas dujas jau sumokėjo daugiau kaip 600 mln. eurų, teigia CREA. "Bercy" tvirtina, kad šie dujų pirkimai yra būtini siekiant išlaikyti tiekimą Europos namų ūkiams - gamtinės dujos sudaro apie 18 proc. visos Prancūzijos energijos - ir kad teisiškai sunku išvengti ilgalaikio susitarimo su Rusija."TotalEnergies" iš tiesų pasirašė su Jamalo projektu susijusią tiekimo sutartį iki 2032 m., pagal kurią iki to laiko kasmet bus perkama 4 mln. tonų rusiškų SGD. Šie pardavimai yra visiškai teisėti, ir "TotalEnergies" ketina juos tęsti "tol, kol leis Europos sankcijos", kaip teigia TotalEnergies žvalgymo ir gamybos direktorius, kovo pabaigoje apklaustas Prancūzijos Senato. Be to, kad "TotalEnergies" turi sutartį dėl Jamalo projekto iki 2032 m. (energetikos bendrovė taip pat valdo 20 proc. projekto akcijų), bendrovė tebėra 19,4 proc. antrosios pagal dydį Rusijos dujų bendrovės "Novatek" akcininkė ir jai vis dar priklauso daugiau kaip 10 proc. šiuo metu Rusijos Arktyje statomos skystinimo gamyklos "Arctic LNG 2". „TotalEnergies" aiškina, kad negali parduoti šių akcijų, nes pagrindiniai akcininkai yra Kremliui artimi oligarchai, kuriems taikomos Vakarų sankcijos.Nors SGD pernai sudarė tik 5 proc. viso ES suvartojamų dujų kiekio, CREA duomenimis, ES šalys už jo eksportą 2023 m. Maskvai sumokėjo daugiau kaip 8 mlrd. eurų. Nuo metų pradžios Prancūzija yra didžiausia ES importuotoja, tačiau ji nėra vienintelė kaltininkė. Kitos 9 ES valstybės, įskaitant Belgiją, Ispaniją ir Nyderlandus, tebėra Maskvos dujų klientės. | https://www.lesechos.fr/industrie-services/energie-environnement/gaz-russe-la-france-championne-deurope-des-importations-malgre-la-guerre-2088503 | Rusiškos dujos |
| **Bendra ekonominė informacija** |
| 2024-04-062024-04-17 | Prancūzijos vyriausybė sprendžia, kaip/kur sutaupyti ir sumažinti didžiulį 5,5 proc. biudžeto deficitą (už 2023 m.), kurį kovo mėn paskelbė FR statistikos institutas INSEE . Ministras Pirmininkas Gabrielis Attalis, kuris nusiteikęs nedidinti mokesčių, planuoja iki 2027 m. sumažinti deficitą iki mažiau nei 3 % . Balandžio 17 d. Ministrų Taryba pritarė vyriausybės pateiktam planui šiam tikslui pasiekti ir naująjai stabilumo programai (pakoreguotam biudžeto planui ateinantiems ketveriems metams), skirtam pateikti Europos Komisijai. Stabilumo programoje pateiktos vyriausybės deficito mažinimo nuo dabar iki 2027 m. prognozės - 2027 m. deficitas vėl bus mažesnis nei 3 % ir sieks 2,9 %, kad būtų įvykdyti Briuselio reikalavimai.Tačiau Tarptautinis valiutos fondas prognozuoja, kad iki 2027 m. deficitas Prancūzijoje sieks 4,3 %, t. y. gerokai daugiau nei 2,9 %, kaip tikisi Prancūzijos vyriausybė. Prancūzijos Vyriausioji viešųjų finansų taryba (VVFT) taip pat įvertino, kad šiomis prognozėmis nepasitiki- ji griežtai sukritikavo naująjį vyriausybės planą ir paragino atsisakyti kitais metais pažadėto mokesčių mažinimo. Aukštoji viešųjų finansų taryba savo išdėstytoje nuomonėje teigia, kad vyriausybės viešųjų finansų prognozė nuo dabar iki 2027 m. "stokoja patikimumo" ir "taip pat yra nenuosekli".TVF taip pat nemano, kad valstybės biudžeto deficitas 2028 m. ar 2029 m. bus mažesnis nei 3 proc. - tikimasi, kad jis sieks 4,1 proc. ir 3,9 proc. Trečiadienį Ministrų Tarybai pateiktoje Prancūzijos stabilumo programoje (PSTAB), kurioje pateiktos vyriausybės deficito mažinimo nuo dabar iki 2027 m. prognozės, vis dėlto numatoma, kad 2027 m. deficitas vėl bus mažesnis nei 3 % ir sieks 2,9 %, kad būtų įvykdyti Briuselio reikalavimai. | <https://www.lefigaro.fr/economie/deficit-public-l-etat-veut-continuer-a-vendre-ses-biens-immobiliers-20240406><https://www.lesechos.fr/economie-france/budget-fiscalite/deficit-dette-la-trajectoire-du-gouvernement-se-fait-etriller-2089410><https://www.lesechos.fr/monde/enjeux-internationaux/le-fil-info-les-principales-informations-du-mercredi-17-avril-2024-2089319> | Prancūzija pasitvirtino naują finansinio stabilumo programą  |
| 2024-04-10 | Dar kovo pabaigoje Emmanuelis Macronas patvirtino savo 2 kertines nuostatas viešųjų finansų srityje: "iki 2026 m. sumažinti valstybės skolos santykį, o iki 2027 m. deficitą sumažinti iki mažiau nei 3 % BVP". Tačiau nuo to laiko užgriuvus blogų naujienų lavinai (2023 m. biudžeto deficitas 5,5 %, nors buvo prognozuota, kad jis bus 4,9 %), vyriauysbei teko prisitaikyti: antrasis tikslas kabo ant plauko, o pirmojo oficialiai atsisakyta. Balandžio 10 d. Bercy pristatyta naujoji biudžeto strategijoje jau nebekalbama apie valstybės skolos mažinimą, o tik apie jos stabilizavimą labai aukštame lygyje, o vyriausybė, praėjus kelioms savaitėms po to, kai buvo parengtas pirmasis 10 mlrd. eurų sumos taupymo projektas, susitaikė su tuo, kad oficialiai teks skelbti naują 10 mlrd. eurų taupymo planą 2024 m., kurio kontūrai vis dar labai migloti. Vargu ar ši nauja stabilumo programa, kuri balandžio antroje pusėje bus išsiųsta į Briuselį, pagerins Paryžiaus reputaciją Europos partnerių akyse dėl rimto požiūrio į biudžetą. Dokumente patvirtinamas ilgalaikis Prancūzijos valstybės sąskaitų būklės blogėjimas: dabar numatoma, kad šiais metais deficitas sieks 5,1 % BVP, palyginti su ankstesniu 4,4 % tikslu. Bercy žada, kad kitais metais bus dedamos didžiulės pastangos sumažinti deficitą vienu punktu BVP iki 4,1 %, tačiau jis vis tiek bus didesnis nei anksčiau numatytas 3,7 %.Vyriausybė nusprendė atsisakyti savo užmojų mažinti skolą. Iki šiol ji aiškino, kad nori sumažinti valstybės skolos lygį nuo 111,8 % BVP 2022 m. pabaigoje iki 108,1 % BVP 2027 m. pabaigoje, o ši trajektorija jau buvo viena iš mažiausiai ambicingų euro zonoje. Tačiau precedento neturintis deficito nuokrypis 2023 m. sugriovė šį planąį: Bercy prognozuoja, kad 2024 m. pabaigoje skola padidės iki 112,3 %, 2025 m. pabaigoje - iki 113,1 %, o 2027 m. pabaigoje pamažu grįš iki 112 %.  | https://www.lesechos.fr/economie-france/budget-fiscalite/emmanuel-macron-renonce-a-faire-baisser-la-dette-sur-le-quinquennat-2088132 | viešieji finansai |
| 2024-04-18 | Praėjusiais metais buvo visiškai išnaudotas 2 mlrd. eurų Žaliasis fondas, kuris padeda vietos valdžios institucijoms finansuoti perėjimą prie ekologijos. Iš 10 689 finansuotų projektų beveik trečdalis buvo panaudoti pastatų energijos vartojimo efektyvumo didinimo renovacijai, 23,5 % - viešojo apšvietimo pakeitimams, 10 % - nacionalinei biologinės įvairovės strategijai remti, o 8 % - renovacijos projektams. Tačiau šiai metais vietos valdžios atstovai sunerimę dėl fondo ateities- nors šiemet fondas turėjo padidėti 500 mln. eurų, jis tapo viena iš pagrindinių vasario mėnesį Bercy paskelbto 10 mlrd. eurų biudžeto taupymo aukų: galiausiai jis liks 2 mlrd. eurų."Tai geriau nei nulis 2021 m.", - sakė Ekologinio prrėjimo ministras, pabrėždamas, kad šis 2022 m. įsteigtas fondas leido padvigubinti pagalbą vietos valdžios institucijoms. Nors 2023 m. vietos valdžios institucijos daugiausia naudojo fondo lėšas jau suplanuotoms investicijoms finansuoti, dabar vyriausybė nori tikėti, kad fondo lėšos leis vietos tarybų nariams pradėti projektus, kurių jie patys nebūtų galėję finansuoti.  | https://www.lesechos.fr/politique-societe/societe/comment-letat-aide-les-collectivites-locales-a-financer-leur-transition-ecologique-2089806 | 2023 m. Žaliasis fondas pilnai išnaudotas |
| 2024-04-23 | Kol visi skaičiuoja, kiek lėšų bus gauta iš 2024 m. olimpinių žaidynių Paryžiuje, Emmanuelis Macronas nustebino ekonomistus pateikdamas skaičių- "2 milijardai, kuriuos tauta investavo į šias žaidynes, [...] Ir šie 2 milijardai atnešė daugiau nei 6 milijardus veiklos pajamų", - sakė valstybės vadovas, nepateikdamas jokios išsamesnės informacijos. Tačiau iš pirmųjų kiekybinio įvertinimo bandymų peršasi viena išvada: žaidynių makroekonominis poveikis turėtų būti ribotas. Tai patvirtina balandžio 23 d. pristatytas banko Oddo BHF atliktas tyrimas apie olimpinių žaidynių ir Euro futbolo varžybų ekonominį poveikį Vokietijoje. Pasak tyrimo autorių, įskaitant kelis milijardus numatomų papildomų išlaidų, konkurso biudžetas turėtų sudaryti šiek tiek daugiau nei 10 milijardų eurų, įskaitant 4,4 milijardo eurų organizaciniam komitetui. Tai atitinka 0,4 % Prancūzijos BVP, kuris 2024 m. sieks 2,9 trilijono eurų. Ekonominį šalutinį poveikį kiekybiškai įvertinti sunkiau. Ekspertų teigimu, varžybų metu papildomos pajamos gali siekti 2-3 mlrd. eurų, iš kurių pusę sudarys 1,2 mln. užsienio turistų išlaidos. Prancūzijos ekonomikos konjunktūros observatorijos (OFCE) ekspertai mano, kad olimpinių žaidynių poveikis vasarą turėtų paskatinti ekonomikos augimą iki 0,3 %, tačiau vėliau jo poveikis bus neigiamas. O ketvirtąjį ketvirtį BVP augimas sumažės iki kuklaus 0,1 %. Bet kokiu atveju, pasak ekspertų, žaidynės nepakeis visos Prancūzijos ekonomikos tendencijų šiais metais: tikimasi, kad ji augs lėtai. Oddo BHF ekonomistas prognozuoja, kad 2024 m. BVP augs 0,6 %, o OFCE ekonomistai - 0,5 %. Tačiau, pasak Oddo BHF analitikų, mikroekonominis ir sektorinis poveikis turėtų būti ryškesnis. "Turistų srautai turėtų lemti vartotojų pagausėjimą, taigi ir pardavimų galimybes", - rašo jie. Naudos turėtų gauti daugybė sektorių, pradedant medijomis ir baigiant viešbučių ir maitinimo pramone, nepamirštant gėrimų ir spiritinių gėrimų pramonės, nekilnojamojo turto ir transporto. | https://www.lesechos.fr/economie-france/conjoncture/les-jo-de-paris-2024-devraient-avoir-des-retombees-economiques-limitees-2090573 | Olimpinių žaidynių poveikis Prancūzijos ekonomikai |
| 2024-04-29 | EDF pasirengusi naujam milžiniškam projektui Čekijoje- FR valstybinė eneregtikos įmonė patvirtino savo pasiūlymą projektuoti ir statyti nuo 1 iki 4 1200 megavatų galios EPR reaktorių Čekijoje. Energetikos bendrovė CEZ iki vasaros turi pasirinkti tarp Prancūzijos bendrovės ir Korėjos KHNP pasiūlymo. Siekdami paremti Prancūzijos pasiūlymą, Emmanuelis Macronas ir EDF generalinis direktorius Lucas Rémont kovo mėn. atvyko į Prahą ir paragino "stiprinti dalyvius ir Europos vertės grandinę". Konkrečiai kalbant, EDF siūlo naujo tipo reaktorių: 1 200 megavatų galios EPR (palyginti su 1 650 megavatų galios Flamanvilio reaktoriumi), kurio statyba prasidės 2029 m. Dienraščio „Les Echos“ turimais duomenimis, pradinė vieno bloko kaina, kurią siūlo EDF, yra apie 10 mlrd. eurų. Tačiau "tikimasi masto ekonomijos ir sutaupyti lėšų, teikiant bendrą pasiūlymą dėl keturių reaktorių". | https://www.lesechos.fr/industrie-services/energie-environnement/nucleaire-edf-pret-pour-un-nouveau-mega-projet-en-republique-tcheque-2091886 | Branduolinė energetika |
| 2024-04-29 | Remiantis "France Invest" atlikto tyrimo duomenimis, apie 26 proc. lėšų, kurias pritraukia Prancūzijos rizikos kapitalo ir augimo bendrovės, gaunama iš šeimos biurų ir privačių asmenų, daugiausiai verslininkų. Jie lenkia viešąjį sektorių ir draudimo bendroves. Po trejų išskirtinių metų 2023 m. Prancūzijos rizikos kapitalo ir augimo bendrovių pritrauktos lėšos sumažėjo. Remiantis tyrimo duomenimis, valdymo įmonės šiuose dviejuose segmentuose pritraukė 3,6 mlrd. eurų, t. y. 35 proc. mažiau nei 2022 m. ir 50 proc. mažiau nei 2021 m. Tačiau tai 32 % daugiau nei 2019 m., t. y. prieškovidiniais metais. Užsienyje pritrauktas kapitalas per pastaruosius metus sumažėjo perpus, kaip ir jų dalis visose pritrauktose lėšose (17 % 2023 m., palyginti su 21 % 2022 m. ir 38 % 2021 m.), o tai rodo, kad didelio masto lėšų pritraukimo nebuvo.Šį bendrą nuosmukį daugiausia lėmė tai, kad sumažėjo lėšų, pritrauktų daugiau kaip 100 mln. "Šeimos biurai ir verslininkai vis labiau traukia į kapitalo ir inevsticijų pasaulį. Technologijų verslo pasaulis yra dinamiškas ir (...) verslininkai mielai reinvestuoja į savo ekosistemą", - pasak "France Invest" pirmininko Bertrand Rambaud. | https://www.lesechos.fr/start-up/ecosysteme/les-family-offices-et-les-entrepreneurs-principaux-souscripteurs-des-fonds-de-capital-risque-en-2023-2091907 | Rizikos kapitalo ir augimo lėšų pritraukimas |
| 2024-04-30 | Prancūzijos ekonomikai pirmąjį ketvirtį sekasi geriau nei tikėtasi. Bendrasis vidaus produktas per pirmuosius tris 2024 m. mėnesius padidėjo 0,2 proc., tai nulėmė visų pirma šiek tiek augęs namų ūkių vartojimas.Šis skaičius „atspindi ekonomikos tvirtumą“, – iškart po statistinių duomenų paskelbimo sureagavo Ekonomikos ministras Bruno Le Maire‘as, kuris 2024 metais tikisi 1% augimo.Pagrindinis svertas, sudarantis pusę BVP, - namų ūkių vartojimas, rodo atsigavimo ženklus: po pastarųjų dvejų metų stagnacijos, šių metų sausio–kovo mėnesiais stebimos 0,4 proc. augimo tendencijos. Kainų augimo lėtėjimas, be abejo, tam taip pat turi įtakos: Prancūzijos statistikos departamento duomenimis, 2024 m. balandžio mėn. infliacija siekė tik 2,2%, lyginant su 5,9% praėjusių metų balandžio mėn. Maisto kainų augimas ypač smarkiai sulėtėjo: lyginant 2023 m. dviženkliu augimu, per metus jis tesiekia 1,2 proc. Šviežių maisto produktų kainos net sumažėjo net 0,7%. Tuo tarpu per dvylika pastarųjų mėnesių labiausiai išaugo energijos (+ 3,8 proc.) ir paslaugų (+ 3 proc.) kainos.Dėl to maisto prekių vartojimas pirmąjį ketvirtį išaugo 0,5 proc., kai 2023 m. buvo sumažėjęs net 4,8 proc. Gamybos prekių pirkimas išlieka racionalesnis (+ 0,1 proc.), o ypač mažėja dideli pirkimai, pavyzdžiui, automobilių, net 3,5 proc. Sumažėjimas neabejotinai susijęs su metų pabaigos akcijų ir ekologinių premijų pabaiga, kurios 2023 m. pabaigoje buvo nulėmusios pirkimų bumą. Paslaugų vartojimas auga (+ 0,7 %), ypač apgyvendinimo ir maitinimo (1,5 %), transporto (2,1 proc.) | [L’économie française fait mieux qu’attendu au premier trimestre (lemonde.fr)](https://www.lemonde.fr/economie/article/2024/04/30/l-economie-francaise-fait-mieux-qu-attendu-au-premier-trimestre_6230740_3234.html) | Stebimas Prancūzijos ekonomikos augimas |
| **Kita ekonominiam bendradarbiavimui aktuali informacija** |
| 2024-04-04 | Naujausioje Senato ataskaitoje pabrėžiamas didelis dirbtinio intelekto (DI) potencialas viešųjų finansų srityje, pabrėžiant jo naudą mokesčių institucijoms, muitinėms ir socialinės apsaugos fondams. Pasak ataskaitos autorių, nepaisant to, kad turima daug ir patikimų duomenų, Bercy eksperimentai tebėra ankstyvoje stadijoje, o žmogiškieji ištekliai nepakankami. Vis dėlto novatoriški projektai, pavyzdžiui, programa "100 proc. skenavimas", pagal kurią dirbtinis intelektas naudojamas narkotikams pašto siuntose aptikti, rodo šios technologijos potencialą. Ataskaitoje pabrėžiama pokalbių pasitelkiant robotus svarba gerinant naudotojų aptarnavimą ir kovojant su sukčiavimu, tačiau apgailestaujama, kad šioje srityje trūksta reikšmingų iniciatyvų. Joje taip pat atkreipiamas dėmesys į iššūkius, susijusius su mokslinių duomenų trūkumu, ir raginama sutelkti visos valstybės pajėgas, kad būtų galima visapusiškai išnaudoti dirbtinio intelekto potencialą viešajame sektoriuje. | [Comment l'IA pourrait venir au secours des finances publiques | Les Echos](https://www.lesechos.fr/economie-france/budget-fiscalite/comment-lia-pourrait-venir-au-secours-des-finances-publiques-2086717) | Dirbtinis intelektas viešuosiuose finansuose  |
| 2024-04-18 | Pirmaujanti Prancūzijos generinių vaistų gamintoja Biogaran gali būti parduota Indijos pirkėjams. Praėjusiais metais jos motininė bendrovė "Servier" pasiūlė parduoti laboratoriją, kuri gamina 32 % generinių vaistų Prancūzijoje. Pranešama, kad 4 kandidatai, įskaitant du Indijos generinių vaistų gamintojus, vis dar pretenduoja ją įsigyti. Pasak Prancūzijos sveikatos insituto prezidento Frédéric Bizard, šis galimas užsienio gamintojų perėmimas kelia pavojų Prancūzijos suverenumui, nes "Biogaran“ -tai kas šeštas prancūzų vartojamas vaistas. Tai strateginis klausimas, nes su šia įmone dirba apie 40 Prancūzijos gamintojų“. Įmonė neturi savo gamyklos, bet samdo subrangovus". „Biogaran" sukuria 240 tiesioginių darbo vietų ir daugiau kaip 8 000 netiesioginių darbo vietų pas subrangovus. Į šį klauismą atkreipė dėmesį ir FR pramonės ministras Roland Lescure, kuris pastebėjo, kad Prancūzijoje yra užsienio investicijų procedūrą, kurią galima mobilizuoti. „Galime nustatyti sąlygas šiems perėmimams arba net atsisakyti juos vykdyti", - pabrėžė ministras. Nepaisant šios procedūros galimybės, Frédéricas Bizard'as vis dėlto apibūdina situaciją kaip košmarišką. Pasak jo, Prancūzija neturi nacionalinės sveikatos strategijos bei strateginio farmacijos pramonės komponento. Jis mano, egzistuoja tik 2 keliai- arba Prancūzija nacionalizuoja savo farmacijos pramonę, arba priima rinkos ekonomiką, kurios tikslas- generuoti pelną, ir tuomet turi susitaikyti su pasekmėmis. Tokiu atveju, eksperto žodžiais, „kyla rizika, kad per artimiausius dešimt metų, jei neatsibusime, išnyksime iš farmacijos gamybos". | https://www.lefigaro.fr/societes/un-scenario-cauchemar-biogaran-le-leader-francais-des-medicaments-generiques-pourrait-passer-aux-mains-d-industriels-indiens-20240418 | Farmacijos pramonė |
| 2024-04-18 | Prancūzijos verslo lyderiai ragina mažinti reguliavimą. Prieš Europos Parlamento rinkimus sudarytame 30 pasiūlymų sąraše Medef (FR verslo darbdavių orgnizacija) šiam klausimui skiria svarbią vietą. Pirmosios 5 programos priemonės skirtos supaprastinimui. Nuo 2017 m. iki 2022 m. buvo parengta daugiau kaip 5 000 puslapių teksto", - pažymėjo Fabrice'as Le Saché, Medef viceprezidentas, vadovavęs pasiūlymų rengimui. Laikas nuo laiko mums reikia standartų. Tačiau yra daug ataskaitų teikimo įpareigojimų, kurie įmones paverčia administraciniais agentais!“ Šis pareiškimas atitinka pastarojo laikmečio tendenciją- pvz., reaguodama į žemės ūkio darbuotojų nepasitenkinimą, vyriausybė atsargiai mažina aplinkosaugos standartus. Dabar Ekonomikos ir finansų ministras Bruno Le Maire'as irgi nuolat kalba apie supaprastinimą- nerukus Ministrų tarybai bus pateiktas įstatymo projektą, kuriuo siekiama palengvinti įmonėms tenkančią administracinę naštą. Ir nors popieriuje šiuo klausimu lyg ir rastas politinis sutarimas, realiai priešrinkiminiuose debatuose ryškėja kairės ir dešinės politinių jėgų nesutarimai dėl standartų ir reguliavimo, ypač dviem opiais klausimais - dėl Žaliojo pakto ir didelėms įmonėms nustatytų tvarumo ataskaitų (CSRD). | https://www.lesechos.fr/elections/europeennes/europeennes-2024-devant-le-medef-les-tetes-de-liste-se-dechirent-sur-les-normes-2089817 | Prancūzija ruošiasi Europos parlamento rinkimams- verslo diskusijos |
| 2024-04-21 | EDF, "Engie" ir "Qair" prašo Prancūzijos vyriausybės skirti daugiau lėšų pilotiniams vėjo jėgainių parkams. Laiške valdžios institucijoms planuojamų pilotinių plaukiojančių vėjo jėgainių projektų Viduržemio jūros regione vykdytojai ragina skubiai peržiūrėti su valdžios institucijomis suderėtus supirkimo tarifus. Atkreipdami dėmesį į dideles papildomas išlaidas, kurias patiria jų tiekėjai ir kurios perkeliamos jiems, projektų vykdytojai skubiai ragina vyriausybę suteikti jiems būtiną elektros energijos pirkimo tarifų indeksavimą, kad būtų kompensuotos sparčiai didėjančios jų išlaidos, o ši priemonė laikoma būtina siekiant išgelbėti pramonę. Laurent'o Vergnet, "Qair France" pajūrio vėjo jėgainių padalinio vadovo, atsakingo už projektą "Eolmed", pagal kurį iki 2025 m. prie Gruisano krantų Viduržemio jūroje bus įrengtos trys plaukiojančios vėjo jėgainės, nuomone, šis prašymas yra teisėtas, nes kitiems komerciniams vėjo jėgainių parkams vyriausybės garantuojami tarifai yra indeksuojami atsižvelgiant į infliaciją.Šiais bandomaisiais projektais, kurie buvo tarinkti 2016 m., buvo siekiama išbandyti plaukiojančių vėjo turbinų technologiją, kuri Prancūzijoje dar tik kuriama, tačiau yra labai perspektyvi. Jais taip pat buvo siekiama ugdyti plaukiojančios vėjo energijos gamybai būdingus pramoninius įgūdžius ir uostų infrastruktūrą, kurie bus būtini, jei bus pereinama prie pramoninio masto. | https://www.lesechos.fr/industrie-services/energie-environnement/eolien-flottant-edf-engie-et-qair-demandent-une-rallonge-a-letat-pour-les-fermes-pilotes-2090134 | Eneregtika: plaukiojančios vėjo jėgainės  |

Parengė:

Irena Skullerud, LR ambasados Prancūzijos Respublikoje patarėja,

tel. +33 1 4054 5054, el. paštas irena.skullerud@urm.lt

Daiva Kirkilaitė-Chetcuti, LR ambasados Prancūzijos Respublikoje komercijos atašė

tel.: +33 1 4054 5066, el. paštas daiva.chetcuti@urm.lt

Otilija Snieškaitė, LR ambasados Prancūzijos Respublikoje komercijos atašė,

mob. +33 7 60 52 42 58, el. paštas otilija.snieskaite@urm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)